CELEX: 62013CA0357
Language: lt
Date: 2015-04-22 00:00:00
Title: Byla C-357/13: 2015 m. balandžio 22 d. Teisingumo Teismo (antroji kolegija) sprendimas byloje (Wojewódzki Sąd Administracyjny w Krakowie (Lenkija) prašymas priimti prejudicinį sprendimą) Drukarnia Multipress sp. z o.o./Minister Finansów (Prašymas priimti prejudicinį sprendimą — Apmokestinimas — Direktyva 2008/7/EB — 2 straipsnio 1 dalies b ir c punktai — Netiesioginiai pritraukto kapitalo mokesčiai — Apmokestinimas kapitalo mokesčiu — Kapitalo įnašai į komanditinę akcinę bendriją — Tokios bendrijos pripažinimas kapitalo bendrove)

22.6.2015   
            
            
               LT
            
            
               Europos Sąjungos oficialusis leidinys
            
            
               C 205/3
            
         2015 m. balandžio 22 d. Teisingumo Teismo (antroji kolegija) sprendimas byloje (Wojewódzki Sąd Administracyjny w Krakowie (Lenkija) prašymas priimti prejudicinį sprendimą) Drukarnia Multipress sp. z o.o./Minister Finansów
   
   (Byla C-357/13) (1)
   
   ((Prašymas priimti prejudicinį sprendimą - Apmokestinimas - Direktyva 2008/7/EB - 2 straipsnio 1 dalies b ir c punktai - Netiesioginiai pritraukto kapitalo mokesčiai - Apmokestinimas kapitalo mokesčiu - Kapitalo įnašai į komanditinę akcinę bendriją - Tokios bendrijos pripažinimas kapitalo bendrove))
   (2015/C 205/03)
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Wojewódzki Sąd Administracyjny w Krakowie
   
   
      Šalys pagrindinėje byloje
   
   
      Pareiškėja: Drukarnia Multipress sp. z o.o.
   
   
      Kita šalis: Minister Finansów (finansų ministras)
   
      Rezoliucinė dalis
   
   2008 m. vasario 12 d. Tarybos direktyvos 2008/7/EB dėl netiesioginių mokesčių, taikomų kapitalo pritraukimui [dėl netiesioginių kapitalo pritraukimo mokesčių], 2 straipsnio 1 dalies b ir c punktai aiškintini taip, kad pagal Lenkijos teisę įsteigta komanditinė akcinė bendrija turi būti laikoma kapitalo bendrove, kaip ji suprantama pagal šią nuostatą, net jei tik dalis jos kapitalo ir dalyvių gali atitikti šioje nuostatoje įtvirtintus reikalavimus.
   
      (1)  OL C 274, 2013 9 21.